கல்வியைச் சுகமான உணர்வாக மாற்றும் ஆற்றல் மிக்க ஆசிரியர்கள் தான் பெரிதும் தேவைப்படுகின்றனர்மாணவர்கள் மனம் கவரும் வகையில் வகுப்பறைகள் அமைய ஆசிரியர்களே புதிய யுக்திகளை உருவாக்க வேண்டும்நமக்காக தான் ஆசிரியர்கள் என்பதை மாணவர்கள் புரிந்து கொள்ளும் வகையில் கல்வியை இனிமையான அனுபவ பகிர்வாக மாற்றும் வகுப்பறைகள் அமைய வேண்டும்உயர்ந்த பதவி சிறந்த ஊதியம் நிறைய பட்டங்கள் சமூக மதிப்பு ஆகியவற்றை பெற்று விட்டால் மட்டுமே வாழ்க்கை நிறைவுறாது என்பதை மாணவர்களுக்கு ஆசிரியர்கள் புரிய வைக்க வேண்டும்வாழ்வின் சவால்களை வெற்றி கொள்ள ஆசிரியர்கள் பயிற்சி அளித்து மாணவர்களை ஆற்றல் மிக்கவர்களாக உருவாக்க வேண்டும்நம் தேர்வு முறையால் மாணவர்கள் மன அழுத்தம் போட்டி பொறாமை தவறான வழிகளை பின்பற்றுதல் போன்றவற்றிற்கு ஆளாவதாக கருதப்படுகிறதுஎதிர்பார்த்த கேள்விகள் வினாத்தாளில் இடம் பெறா விட்டால் கடினமான தேர்வாக கருதுவதும் கருணை மதிப்பெண்களை எதிர்பார்ப்பதும் நம் நிலையை சுட்டிக் காட்டுகிறதுஎனவே கற்பித்தல் நெறி வகுப்பறை சூழல் தேர்வு முறை மதிப்பீட்டு முறை ஆகியவற்றில் மாணவர்கள் மனம் நிறைவுறும் வகையில் தேவையான மாற்றங்கள் செய்ய வேண்டும்இன்றைய இயந்திர வாழ்க்கை முறையில் பல மாணவர்களின் பெற்றோர் தங்கள் பிள்ளைகளுக்காக சிறிது நேரம் கூட ஒதுக்க முடியாத நிலையில் இருக்கின்றனர்இன்னும் சில பெற்றோர் வாழ்வியல் முறை பிள்ளைகளின் வருங்காலத்தை சிதைக்கும் வகையில் அமைந்துள்ளதுவாழ்க்கைக்கு வேண்டியஅடிப்படை அறநெறி களைப் புகட்டி மாணவர்களை நல்வழிப்படுத்த வேண்டிய மின்னணு ஊடகங்களில் சில கல்வி பயிலும் காலத்தில் எதிர் பாலின நட்பை பெறுவதையே வாழ்வியல் நெறியாகச் சித்தரித்து அவர்களை மன நோயாளிகளாக மாற்றுகின்றனமேலும் சில மின்னணு ஊடகங்களும் சில இணையதளங்களும் பாலுணர்வை துாண்டி மாணவர்களின் நேரம் ஆற்றல் வாழ்க்கை நெறி ஆகியவற்றை சிதைக்கின்றனபெற்றோரும் ஆசிரியர்களும் வாழ்வியல் நடத்தை நெறிகளை புகட்டாமையால் திரையுலகமே பல மாணவர்களுக்கு வேதமாக தென்படுகிறதுகல்விச்சந்தையில் மாணவர்கள் மீது முதலீடு செய்யும் பெற்றோர் வீட்டுப்பாடங்களை கூட அவர்களே செய்து மாணவர்களைத் துாங்க வேண்டிய நேரத்தில் துாங்க விடாமலும் உண்ண வேண்டிய நேரத்தில் உண்ணவிடாமலும் சித்ரவதைக்கு ஆளாக்குகின்றனர்குடும்பச்சூழலை பிள்ளைகளுக்கு தெரிய விடாமல் ஆடம்பர வாழ்வை அள்ளித்தரும் பெற்றோரை பிள்ளைகள் கடைசி காலத்தில் காப்பாற்ற மாட்டார்கள் என்பது அவர்களுக்கு தெரிவதில்லைபல பெற்றோர் பிள்ளை களிடம் மேலாண்மையை இழந்து நிற்பதால் பிள்ளைகள் ஒழுக்கத்தை இழந்து நிற்கின்றனர்நம் நாட்டில் மாணவப் பிள்ளைகள் பெற்றோரின் மூலதனம் என்பதால் கல்வி பயிலும் காலத்தில் பாலின நட்பிற்குத் தடை விதிப்பதால் பெற்றோர் பிள்ளைகள் உறவு சிதைந்து போகிறதுபண்பாட்டு சீர்குலைவு பெரிதும் காணப்படும் ஒரு சமூக அமைப்பில் மாணவர்கள் மட்டும் ஒழுக்க மாக வாழ வேண்டும் என எதிர்பார்ப்பதும் வகுப்பறையில் மாணவர்களுக்கு ஒழுக்க நெறியைப் புகட்டி அவர்களை நல்வழிப்படுத்துவதும் நடைமுறைக்கு சாத்தியமாகுமா என்ற கருத்தாக்கம் கல்வியாளர்களிடையே காணப்படுகிறதுஎனினும் அர்ப்பணிப்புள்ள ஆசிரியர்களால் உறுதியாக இது சாத்தியமாகும்எத்தனையோ நல்ல பல திட்டங்களை மாணவர்களுக்கு அறிமுகம் செய்துள்ள நம் அரசு தணிக்கை செய்ய வேண்டியதை தணிக்கை செய்தும் தடைசெய்ய வேண்டியதை தடை செய்தும் எதிர்கால சந்ததியினரின் கல்வியையும் வாழ்க்கையையும் பாதுகாக்க வேண்டும் என்பதே அனைவரின் வேண்டுகோள்பண்பாடு சிதையாமல் மாணவர்கள் பண்பட பாதை சமைக்க வேண்டிய ஆசிரியர்களும் புனித வாழ்வு புளித்து போனால் மனித வாழ்வு மக்கிப்போகும் என்பதை உணர்ந்து வாழ வேண்டிய தலைமுறைக்கு தங்களை வாழ்ந்து காட்டுபவர்களாக பெற்றோர் மாற வேண்டும்மாறாக சாதிக்க வேண்டிய வயதில் சல்லாபத்திற்கு இடம் கொடுக்காமல் உழைத்து பெற வேண்டியதை உட்கார்ந்து பெற முடியாது என்பதை மாணவர்களும் உணர வேண்டும்மாணவர்களும் அரசின் துணையுடன் ஒருங்கிணைந்து செயல்படும் நிலையில் இளைய தலைமுறையினரின் கல்வித்தரமும் வாழ்வியல் நெறியும் மேம்பட்டு எதிர்காலம் ஒளிமயமாக அமையும்பேராசிரியர்ஏஆதித்தன்சென்னைத் தலைவர்மொழியியல் துறைதமிழியற்புலம்மதுரை காமராசர்பல்கலைக் கழகம்